Държавен вестник, бр. 17, 2025 г., стр. 45

БРОЙ  17	
Д Ъ Р Ж А В Е Н  В Е С Т Н И К 	
СТР.  45   
j) Техническите средства остават същите, 
ако е приложимо (напр. орган по сер­
тификация на системи за управление).
Процедурата по прехвърляне на акреди­
тация започва със заявление, подписано от 
представляващите новото (и старото) юри­
дическо лице. ООС трябва да представи в 
ИА БСА обективни документирани доказа­
телства, удостоверяващи, че са изпълнени 
горните условия.
Преди да вземе решение относно пре­
издаване на сертификат за акредитацията за 
прехвърляне на предоставената акредитация, 
ИА БСА извършва оценка чрез преглед 
на представените от ООС документи и 
извънредна оценка на място за установяване 
на съответствието на ООС с изискванията 
за акредитация.
Решението за преиздаване/прехвърляне на 
акредитацията се взема от изпълнителния 
директор въз основа на доклад от водещ оце­
нител/екип по оценяване, провел последната 
оценка на място в срок до 2 (два) месеца от 
подаване на искане/заявление за прехвърляне 
на предоставена акредитация на ООС, съгласно 
чл. 22 на ЗНАООС.
При положително решение ООС получава 
нови документи за акредитация, в които е 
отразена настъпилата промяна на юридичес­
кото лице, като регистрационният номер на 
сертификата за акредитация не се променя.
Планираните за съответния ООС дейности 
по надзор и преоценка не се променят. Всич­
ки открити процедури по преакредитация 
и разширяване на обхвата на акредитация 
продължават по отношение на новото юри­
дическо лице, към което е преминало ООС 
след прехвърлянето на акредитация. Старото 
юридическо лице има право да се позовава 
на акредитация до датата на издаване на 
решението за прехвърляне на акредитация. 
Прехвърляне на акредитация не се допуска, 
в случай че акредитацията е спряна и/или 
временно ограничена или е в ход процедура 
по спиране, временно ограничаване или от­
немане на акредитацията.
Прехвърлянето на права по заявление за 
първоначална акредитация съгласно чл. 19, 
ал. 8 от ЗНАООС се извършва по реда на 
чл. 22, ал. 3 от ЗНАООС и правилата, посочени 
в т. 5.3.2, а, е и f от настоящата процедура.
Лице, подало заявление за първоначална 
акредитация, подава освен посочените в т. 5.3.2 
а, е и f документи и декларация за доброволен 
отказ от правата, които иска да прехвърли по 
реда на чл. 19, ал. 8 от ЗНАООС.
Решението за прехвърляне на права по чл. 19, 
ал. 8 от ЗНАООС се взема от изпълнителния 
директор въз основа на доклад от определения 
по процедурата водещ оценител за извършена 
извънредна оценка по документи и/или на 
място в зависимост от етапа на процедурата.
Сроковете по Процедурата за акредитация, 
по която е подадено заявление за прехвърляне 
на права по чл. 19, ал. 8 от ЗНАООС, спират 
да текат до произнасяне на изпълнителния 
директор по заявлението за прехвърляне на 
права по чл. 19, ал. 8 от ЗНАООС с решение.
5.4. Отказ за предоставяне на акредита­
ция, спиране, ограничаване, отнемане на 
акредитацията
При констатиране на несъответствие на 
акредитираните лица или на кандидатите за 
акредитация с изискванията за акредитация 
ИА БСА ограничава акредитирания или 
заявения за акредитация обхват, временно 
ограничава обхвата на акредитацията, спира, 
отказва или отнема акредитацията в срок до 
1 (един) месец от констатиране на несъот­
ветствието.
Чрез кратко съобщение с информация за 
мотивите в рубрика „Новини“ на интернет 
страницата на агенцията се обявява всяко 
ограничаване/спиране/отнемане или подвеж­
дащо позоваване/ползване на акредитацията.
ООС трябва през периода на акредитация 
непрекъснато да е в съответствие с изисква­
нията за акредитация. ООС трябва да може 
да демонстрира тази непрекъснатост на съот­
ветствието си с изискванията за акредитация 
от датата на предоставяне на акредитацията/
преакредитация за целия обхват и във всички 
области на предоставената акредитация.
Ако ООС е на мнение, че няма да може 
да поддържа акредитацията си за конкретна 
част от обхвата/област, трябва незабавно да 
уведоми ИА БСА. Не е допустимо това уведо­
мяване да става по време на оценка на място.
Когато акредитацията на ООС е спряна за 
целия или част от предоставения обхват на 
акредитация, ограничена, временно ограни­
чена или отнета, той трябва да информира за 
възникналите обстоятелства своите засегнати 
клиенти и свързаните с това последици в срок 
до две седмици от спиране, ограничаване или 
отнемане на акредитацията.
5.4.1. Спиране на акредитацията за целия 
или за част от предоставения обхват (времен­
но ограничаване на обхвата на акредитация)
Спирането или временното ограничаване 
на обхвата на акредитацията са за срок до 
6 (шест) месеца.
ИА БСА извършва спиране на акредитация­
та, когато обективни доказателства, установени 
по време на оценки на място или по друг 
начин, показват, че акредитираното лице не 
съответства на изискванията за акредитация 
и процедурите на агенцията в срок до 1 (един) 
месец от констатиране на несъответствието. 
Спиране на акредитацията е процес, при 
който акредитацията е временно невалидна.
ИА БСА извършва временно ограничаване 
обхвата на акредитацията, когато акредити­
раното лице е временно в невъзможност да